Diari Oficial de la Generalitat Valenciana


Sumari del DOGV 8652, del 10-10-2019 (2019/9457)

RESOLUCIÓ de 2 d'octubre de 2019, de la Direcció General de Modernització i Relacions amb l'Administració de Justícia, per la qual s'aprova l'entrada en funcionament de l'Oficina Fiscal a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9457


Data del document
:   02-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 2 d'octubre de 2019, de la Direcció General de Modernització i Relacions amb l'Administració de Justícia, per la qual s'aprova l'entrada en funcionament de l'Oficina Fiscal a la Comunitat Valenciana. [2019/9457]  
L'Oficina Fiscal és l'organització de caràcter instrumental que serveix d'auxili i suport a l'activitat del Ministeri Fiscal. D'acord amb el model d'oficina fiscal consensuat entre la Fiscalia General de l'Estat, les comunitats autònomes amb competències en matèria de justícia i el Ministeri de Justícia, el seu disseny s'organitza en una única unitat i constitueix el centre de destinació a efectes de les relacions de llocs de treball, cadascuna de les fiscalies o seccions territorials de fiscalia.  
  
Mitjançant l'Ordre JUS/1069/2017, de 30 d'octubre, es van aprovar amb caràcter definitiu les relacions de llocs de treball dels cossos de gestió processal i administrativa, tramitació processal i administrativa, i auxili judicial de l'Administració de justícia de les oficines fiscals a la Comunitat Valenciana.  
La Resolució de 6 de juliol de 2018, de la Direcció General de Justícia, resol el concurs específic convocat per la Resolució de 19 de febrer de 2018, per a la provisió de llocs de treball com a conseqüència de la implantació de l'Oficina Fiscal a la Comunitat Valenciana. Així mateix, mitjançant la Resolució de 12 de juliol de 2018, de la Direcció General de Justícia, es resol la convocatòria de lliure designació efectuada per Resolució de 19 de febrer de 2018, de la implantació de l'Oficina Fiscal a la Comunitat Valenciana. Per mitjà de la Resolució de 16 gener de 2019, de la Direcció General de Justícia, modificada per la de 8 de juliol de 2019, es confirma al personal funcionari destinat en les actuals fiscalies en els llocs de treball en el procés d'acoblament.  
  
L'Ordre 16/2017, de 3 d'agost, de la Conselleria de Justícia, Administració Pública, Reformes Democràtiques i Llibertats Públiques, per la qual es determinen l'estructura i organització de l'Oficina Fiscal a la Comunitat Valenciana i de la Unitat de Suport al Fiscal Superior, faculta el titular de l'òrgan directiu que tinga assumides les competències en matèria de justícia per a determinar, mitjançant una resolució, la data d'entrada en funcionament, per la qual cosa resolc:  
Determinar l'entrada en funcionament de l'Oficina Fiscal a la Comunitat Valenciana l'1 de novembre de 2019 amb l'estructura, organització i funcions establides en l'Ordre 16/2017 de 3 d'agost.  
  
La present resolució entrarà en vigor l'endemà de ser publicada en el Diari Oficial de la Generalitat Valenciana.  
  
Contra la present resolució es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de notificar-se o publicar-se, d'acord amb el que es disposa en la Llei 29/1998, de 13 de juliol, reguladora de la jurisdicció contenciosa administrativa o, potestativament un recurs de reposició en el termini d'un mes des de la notificació, davant de la Direcció General de Justícia, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 2 d'octubre de 2019.- La directora general de Modernització i Relacions amb l'Administració de Justícia: Bárbara López Ramón.